b'\n_START_ARTICLE_\nRichard D. Ryder\n_START_SECTION_\nSpeciesisme og painism\n_START_PARAGRAPH_\nRyder opfandt begrebet speciesisme i 1970 mens han l\xc3\xa5 i badet, og brugte det for f\xc3\xb8rste gang i en privat printet pamflet udgivet i Oxford samme \xc3\xa5r._NEWLINE_Han kalder sin nuv\xc3\xa6rende synsvinkel p\xc3\xa5 ikkemenneskers moralske status for painism (litt. "smertisme"), og mener at alle v\xc3\xa6sner som f\xc3\xb8ler smerte fortjener rettigheder. Painism kan ses som en tredje vej mellem Peter Singers utilitaristiske synspunkt og Tom Regans deontologiske syn p\xc3\xa5 rettigheder. Det kombinerer det utilitaristiske syn om at moralsk status kommer fra evnen til at f\xc3\xb8le smerte med rettighedssynet som forbyder os at bruge andre til at n\xc3\xa5 vores egne m\xc3\xa5l. _NEWLINE_Han har kritiseret Regans kriterie om naturlig v\xc3\xa6rdi, og siger at alle v\xc3\xa6sner som f\xc3\xb8ler smerte har naturlig v\xc3\xa6rdi. Han har ogs\xc3\xa5 kritiseret den utilitaristiske ide om at udnyttelsen af andre kan retf\xc3\xa6rdigg\xc3\xb8res hvis der er en samlet fremgang i gl\xc3\xa6de, og siger at: "Et af problemerne med det utilitaristiske syn er at for eksempel et offer for gruppevoldt\xc3\xa6gts lidelse kan retf\xc3\xa6rdigg\xc3\xb8res hvis voldt\xc3\xa6gten giver voldt\xc3\xa6gtsm\xc3\xa6ndene en st\xc3\xb8rre sum nydelse." ] Dette er dog senere blevet "rettet" i Singers pr\xc3\xa6ferenceutilitarisme.'